Държавен вестник, бр. 60, 2020 г., стр. 41

БРОЙ  60	
Д Ъ Р Ж А В Е Н  В Е С Т Н И К 	
СТР.  41  
приемане или предаване на данни, на дру-
ги информационни системи или софтуерни 
приложения“.
§ 15. Параграф 3 от преходните и заклю-
чителните разпоредби се изменя така:
„§ 3. (1) В срок до 1 септември 2020 г. пред-
седателят на Държавна агенция „Електронно 
управление“ определя длъжностни лица – ад-
министратори на Портала за отворени данни 
по чл. 8, ал. 2.
(2) В срок до 1 октомври 2020 г. ръково-
дителите на организациите от обществения 
сектор определят длъжностно лице по данните 
по чл. 8, ал. 3.“
§ 16. В наименованието на приложение 
№ 1 към чл. 15, ал. 1 след думите „Условия 
за предоставяне на информация без защитени 
авторски права“ се добавя „(CC0)“.
§ 17. В наименованието на приложение 
№ 2 към чл. 16, ал. 1 след думите „Условия 
за предоставяне на произведение за повторно 
използване. Признаване на авторските права“ 
се добавя „(CC-BY)“.
§ 18. В наименованието на приложение 
№ 3 към чл. 17, ал. 1, т. 1 след думите „Ус-
ловия за предоставяне на произведение за 
повторно използване. Признаване на автор-
ските права. Споделяне на споделеното“ се 
добавя „(CC-BY-SA)“.
§ 19. В наименованието на приложение № 4 
към чл. 17, ал. 1, т. 2 след думите „Условия 
за предоставяне на произведение за повторно 
използване. Признаване на авторските права. 
Без производни и сборни произведения“ се 
добавя „(CC-BY-ND)“.
§ 20. В наименованието на приложение № 5 
към чл. 17, ал. 1, т. 3 след думите „Условия 
за предоставяне на произведение за повторно 
използване. Признаване на авторските права. 
Без употреба за търговски цели“ се добавя 
„(CC-BY-NC)“.
§ 21. В наименованието на приложение № 6 
към чл. 17, ал. 1, т. 4 след думите „Условия 
за предоставяне на произведение за повторно 
използване. Признаване на авторските права. 
Без употреба за търговски цели. Споделяне 
на споделеното“ се добавя „(CC-BY-NC-SA)“.
§ 22. В наименованието на приложение № 7 
към чл. 17, ал. 1, т. 5 след „Условия за предос-
тавяне на произведение за повторно използване. 
Признаване на авторските права. Без употреба 
за търговски цели. Без производни и сборни 
произведения“ се добавя „(CC-BY-NC-ND)“.
Заключителна разпоредба
§ 23. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет: 
Веселин Даков
4994
ПОСТАНОВЛЕНИЕ № 151  
ОТ 3 ЮЛИ 2020 Г.
за определяне на условията и реда за изпла-
щане на средства за запазване на заетостта 
на работници и служители след периода на 
извънредното положение, обявено с решение 
на Народното събрание от 13 март 2020 г., и 
извънредната епидемична обстановка, обявена 
с Решение № 325 и удължена с Решение № 378 
на Министерския съвет от 2020 г. 
МИНИСТЕРСКИЯТ СЪВЕТ
П О С Т А Н О В И :
Чл. 1. (1) На работодатели могат да се 
изплащат средства за запазване на заетостта 
след периода на извънредното положение, 
обявено с решение на Народното събрание 
от 13 март 2020 г., и извънредната епидемич-
на обстановка, обявена с Решение № 325 и 
удължена с Решение № 378 на Министерския 
съвет от 2020 г., за:
1. работници и служители, работата на 
които е била преустановена през периода на 
извънредното положение или обявената из-
вънредна епидемична обстановка със заповед 
по чл. 120в от Кодекса на труда;
2. работници и служители, които през 
периода на извънредното положение или 
обявената извънредна епидемична обстановка 
са работили на непълно работно време на 
основание чл. 138а, ал. 2 от Кодекса на труда;
3. работници и служители, които през 
периода на извънредното положение или 
извънредната епидемична обстановка са 
ползвали отпуск на основание чл. 173а от 
Кодекса на труда;
4. работници и служители, на които е за-
пазена заетостта след подадено уведомление 
за масови уволнения по реда на чл. 130а от 
Кодекса на труда и чл. 24 от Закона за насър-
чаване на заетостта през периода от 13 март 
до 30 юни 2020 г.;
5. работници и служители, извън посочените 
в т. 1 – 4, осигурени в сектор I – „Хотелиер-
ство и ресторантьорство“, от Класификацията 
на икономическите дейности (КИД – 2008).  
(2) Средствата за запазване на заетостта са в 
размер 60 на сто от размера на осигурителния 
доход за май 2020 г. и от дължимите осигу-
рителни вноски за сметка на работодателя на 
всеки работник или служител по ал. 1, осигу-
рен по реда на чл. 4, ал. 1, т. 1 от Кодекса за 
социално осигуряване. Когато работодателят 
получава финансиране за същите разходи от 
Европейските структурни и инвестиционни 
фондове или от държавния бюджет, като ком-
пенсация за услуги, възложени от държавата, 
общият размер на предоставените средства е 
до 80 на сто от осигурителния доход за май 
2020 г. и от дължимите осигурителни вноски 
за сметка на работодателя.